Finnairin city-bussi Elielinaukiolla Helsingissä
**Finnair City Bus** oli Pohjolan Liikenteen liikennöimä linja-autolinja Helsingin keskustasta Helsinki-Vantaan lentoasemalle. Linja oli sopimusliikennettä yhdessä Finnairin kanssa. Reitillä käytetyt bussit olivat ulkopinnoiltaan Finnairin kulloisenkin brändi-ilmeen mukaisia.

Historiaa
---------

1970-luvulla Helsingin keskustan ja lentoaseman välistä liikennettä hoitivat Finnairin väreihin maalatut Postin linja-autot, kunnes toiminta siirtyi vuoden 1978 alusta Pohjolan Liikenteelle osana tappiota tuottaneen postiautotoiminnan alasajoa. Bussit käyttivät Hotelli InterContinentalin viereen rakennettua maanalaista Töölönkadun terminaalia vuodesta 1971 vuoteen 1989, kunnes Pohjolan Liikenteen uudet korkeammat bussit eivät sinne enää mahtuneet vaan siirtyivät ulkopysäkeille.. Vuonna 1987 Finnair otti käyttöön Asema-aukion uuden City Terminalin, josta lentokenttäbussit yhä kulkivat kentälle Töölönkadun kautta. Kesäkuun 1992 alussa lentokenttäbussin reittiä muutettiin kulkemaan myös Pasilan rautatieaseman kautta, jotta junalla muualta Suomesta saapuville lentomatkustajille järjestyi päärautatieasemaa nopeampi vaihtoyhteys Helsinki-Vantaalle. Tästä kuitenkin luovuttiin jo saman vuoden lopussa vähäisen tarpeen ja kulkua hidastaneiden ruuhkien vuoksi. Vuosituhannen vaihteen paikkeilla lähtöpaikka siirtyi Asema-aukiolta Finnairin rakennuksen pohjoispuolen uudelle Elielinaukiolle. 

Viimeisinä vuosina bussi pysähtyi Elielinaukion jälkeen Hesperian puiston pysäkillä ja tarvittaessa myös pikavuoropysäkeillä reitillä Mannerheimintie–Helsinginkatu–Sturenkatu–Mäkelänkatu–Tuusulantie. Matka-aika Finnair City Busilla matkustettaessa oli noin 30 minuuttia. Kehäradan valmistuttua vuonna 2015 *Helsingin Sanomat* testasi nopeinta yhteyttä Helsingin keskustasta lentoasemalle. Finnair City Bus osoittautui 15 minuuttia ja taksi 20 minuuttia kehäradan junaa nopeammaksi.

Finnair City Bus laitettiin tauolle koronapandemian vähennettyä lentoliikennettä keväällä 2020. Saman vuoden syksyllä Pohjolan Liikenne tiedotti lakkauttavansa linjan kokonaan. Linja ajoi viimeisen kerran 22. maaliskuuta 2020.

Finnair City Busiin kävi lippu, jonka saattoi ostaa kuljettajalta tai verkkokaupasta. Lippu ostettiin joko rahalla tai Finnair Plus -pisteillä. Liput maksoivat verkkokaupasta ostettuna aikuiselle 6,80 euroa ja 7–17-vuotiaalle 3,40 euroa. Kuljettajalta ostaessa liput olivat kymmenen senttiä kalliimpia.

Pysäkit
-------

Matkalla lentoasemalta Helsinkiin linja-auto pysähtyi pyydettäessä seuraavilla pysäkeillä:

**Vantaa:**

* Terminaali 2
* Finnairin pääkonttori

**Helsinki:**

* Käskynhaltijantie
* Käpylän asema
* Käpylänaukio
* Koskelantie
* Pyöräilystadion
* Mäkelänrinne
* Hattulantie
* Elimäenkatu
* Porvoonkatu
* Linnanmäki
* Ooppera
* Hesperian puisto
* Elielinaukio

Lähde:

Lähteet
-------

1. ↑  Postin ajo maksaisi vain kymmenesosan linja-autoliikenteenkustannuksista.  *Helsingin Sanomat*, 2.9.1977, s. 10. Näköislehti (maksullinen).
2. ↑  Ketola, Jyri: Kenttäbusseilla väliaikaiset järjestelyt. (Finnairin vastine mielipidekirjoitukseen.) *Helsingin Sanomat*, 14.12.1989, s. 16. Näköislehti (maksullinen).
3. ↑  Finnair City Terminal. (Finnairin mainos.) *Helsingin Sanomat*, 30.08.1987, s. 29. Näköislehti (maksullinen).
4. ↑  Christides, Tom: Bussireitti palvelee myös junamatkustajia. (Finnairin vastine mielipidekirjoitukseen.) *Helsingin Sanomat*, 26.7.1992, s. 14. Näköislehti (maksullinen).
5. ↑  Lentokenttäbussit vanhalle reitille.  *Helsingin Sanomat*, 18.12.1992, s. 15. Näköislehti (maksullinen).
6. ↑  Reitti – Finnair City Bus Pohjolan liikenne.  Arkistoitu 28.5.2019. Viitattu 28.5.2019.
7. ↑  PB: HSL, maailman surkein lentokenttäjuna *Päivän byrokraatti -sivusto*.  16.7.2015. Viitattu 3.3.2023.
8. ↑  6.11.2020 - Finnair City Bus -palvelu päättyy *www.pohjolanliikenne.fi*.  Arkistoitu 10.11.2020. Viitattu 10.11.2020.
9. ↑
10. ↑  Finnair City Bus – Liput (Tietoja lipuista Finnairin verkkosivuilla) *pohjolanliikenne.fi*.  Arkistoitu 25.11.2020. Viitattu 26.8.2019.
11. ↑  Finnair City Bus Pohjolan liikenne.  Arkistoitu 28.5.2019. Viitattu 28.5.2019.
12. ↑  Reitti- ja pysäkkikartat – Pohjolan Liikenne *www.pohjolanliikenne.fi*.  Arkistoitu 18.2.2017. Viitattu 17.2.2017.

Helsingin seudun joukkoliikenne

|  |  |
| --- | --- |
| Raskasraiteiset | Helsingin seudun lähijunaliikenne (linjat) • Helsingin metro (linjat: M1, M2) |
| Kevytraiteiset | Helsingin raitioliikenne (linjat) |
| Lauttaliikenne | Suomenlinnan lautta |
| Linja-autoliikenneRunkolinjat | Helsingin seudun linja-autoliikenne 20 • 30 • 40 • 200 • 300 • 400 • 500 • 510 • 550 • 560 • 570 • 600 |
| Liikenteen tilaaja | HSL |
| Liikennöitsijät | Pääkaupunkiseudun Kaupunkiliikenne • Helsingin kaupungin liikennelaitos • VR • Nobina • Pohjolan Liikenne • Helsingin Bussiliikenne • Savonlinja • Tammelundin Liikenne • Åbergin Linja • Korsisaari • Reissu Ruoti • Tilausliikenne Nikkanen |
| Hankkeet | Espoon pikaraitiotiet • Kalasatama–Pasila-raitiotie • Kruunusillat • Raide-Jokeri • Tiederatikka • Tuusulanväylän pikaraitiotie • Vantaan pikaraitiotie • Vihdintien pikaraitiotie • Viikin–Malmin pikaraitiotie • Runkolinja 520 • Runkolinja 530 • Espoon kaupunkirata • Pisararata • Itämetro |